Санктпетербургски държавен университет

Санктпетербургският държавен университет (на руски: Санкт-Петербургский государственный университет, СПбГУ) е сред най-големите и най-старите университети в Русия. Сградите на университета са разположени в различни райони на Санкт Петербург. Най-голяма концентрация има на Василиевския остров (в така наречения Василеостровски учебно-научен комплекс), където се намира историческото главно здание на университета, и в Стария Петерхоф (Петродворцов учебно-научен комплекс). Днес в университета следват над 20 хил. студенти в редовна форма на обучение и около 9 хил. души – в редовно-задочна и задочна. През 2004 г. преподавателският състав наброява 4055 души, от тях 714 професори и 1240 доценти. История Основаване Въпросът за годината на основаване на университета предизвиква оживени дискусии през 1990-те в навечерието на честването на юбилея през 1999 г. Съгласно една от версиите съвременният СПбГУ е приемник на така наречения Академически университет, който бил учреден едновременно с Руската академия на науките с указ на Петър I от 28 януари 1724 г. Днес тази версия е официално приета от ръководството на университета. Съгласно другата версия съвременният СПбГУ е приемник на Санктпетербургския университет, който бил създаден през 1819 г. в резултат от преименуване и последвала реорганизация на Главния педагогически институт въз основа на доклад на министъра на духовните дела и народното просвещение княз Александър Голицин, наречен „За учредяването на университет в Санкт Петербург“. Имена През своята история университетът сменя много имена: 1821 – 1914: Санктпетербургски императорски университет; 1914 – февруари 1917: Петроградски императорски университет; февруари 1917 – юни 1918: Петроградски университет; юни 1918 – октомври 1919: Първи петроградски университет; октомври 1919 – януари 1921: Петроградски университет; януари 1921 – януари 1924: Петроградски държавен университет; януари 1924 – април 1933: Ленинградски държавен университет; април 1933 – октомври 1937: Ленинградски държавен университет „А. С. Бубнов“; октомври 1937 – февруари 1944: Ленинградски държавен университет; февруари 1944 – октомври 1948: Ленинградски държавен университет, носител на орден „Ленин“; октомври 1948 – 1969: Ленинградски държавен университет „А. А. Жданов“, носител на орден „Ленин“; 1969 – януари 1989: Ленинградски държавен университет „А. А. Жданов“, носител на орден „Ленин“ и орден „Червено знаме на труда“; януари 1989 – 1991: Ленинградски държавен университет, носител на орден „Ленин“ и орден „Червено знаме на труда“; 1991: Санктпетербургски държавен университет. Факултети В състава на университетския учебно-научен комплекс влизат 19 специални факултета, 13 научноизследователски института, а така също и Факултет за военно обучение и Общоуниверситетска катедра „Физическа култура и спорт“. Галерия Знаменити випускници Виктор Амбарцумян Владимир Вернадски Георги Гамов Николай Гогол Лев Гумильов Владимир Ленин Василий Леонтиев Дмитрий Лихачов Михаил Ломоносов Димитрий Менделеев Леонард Ойлер Владимир Путин Външни препратки ((ru)) Официален сайт на университета ((ru)) Сайт на випускниците Архив на оригинала от 2021-05-06 в Wayback Machine.